میللی مودافعه ناظیری حولوصی آکار تورکیه-‌نین سرحدیندن کناردا کئچیریلن عملیات‌لار نتیجه‌سینده سوریه-نین قوزیی ینده ترور دهلیزی، ترور دؤولتی قورما خیال‌لاری‌نین سونا چاتدیغینی سؤیله‌ییب.
آکار تورکیه بؤیوک میللت مجلیسی پلانلاشدیرما و بودجه کمیسیونوندا ناظیرلیگی‌نین 2020-جی ایله اولان بودجه‌سی‌نین تقدیماتین‌دان سونرا میللت وکیل‌لری‌نین سوال‌لارینا جاواب وئریب.
"حیاتا کئچیریلن عملیات‌لار نتیجه‌سینده سرحد بؤلگه‌میزده تهلوکه‌سیزلیک تامین اولوندو" دئین آکار 400 مین‌دن چوخ سوریه-لی‌نین ائوینه قاییتدیغینی بیلدیریب.
آکار "روسیا‌دان آلینان "اس-400" هاوا مودافعه سیستم‌لری فعال حالا گتیریله جک می؟ سوالینا ایسه بئله جاواب وئریب: "قوراشدیرما و تعلیم فعالیت‌لری تاماملاندیغی زامان پلانلاشدیردیغیمیز فعالیته اویغون اولا‌راق پروسه داوام ائده‌جک و سیستم فعال حالا گله‌جک.
میللی مودافعه ناظیری حولوصی آکار آیریجا، تورکیه-‌یه "اف-35" سیستم‌لری‌نین 4-نون فاکتیکی اولا‌راق تحویل وئریلدیگینی، بیری‌نین ایسه یئنه وئریلمک عذره گاراژدا گؤزله‌دیلدیگینی خاطیرلادیب.
آکار مالاتیا شهرینده "اف-35"ین یئرلشدیریله جگی یئرلرین ده معین ائدیلدیگینی بیل‌دیره‌رک، پرزیدنت رجب طیب اردوغان و امریکا پرزیدنتی دونالد ترامپ گؤروشون‌دن سونرا ایکی اؤلکه آراسیندا موضوعیا دایر بیر هئیت قورولماسی باره‌ده راضی‌لیق الده اولوندوغونو دا خاطیرلادیب.
